Мыңбұлақ артезиан алабы — Қазақстан Энциклопедиясы
"Мыңбұлақ артезиан алабы — Қазақстан Энциклопедиясы"|"https://kk.php?title=Арнайы:Ұзын_беттер&limit=5000&offset=10000"
TITLE: Мыңбұлақ артезиан алабы — Қазақстан Энциклопедиясы
URL: https://kk.php?title=Арнайы:Ұзын_беттер&limit=5000&offset=10000
META: "Мыңбұлақ артезиан алабы — Қазақстан Энциклопедиясы"|"https://kk.php?title=Арнайы:Ұзын_беттер&limit=5000&offset=10000"
TOTAL WORDS: 179
TEXT: Қазақстан Энциклопедиясы Мыңбұлақ артезиан алабы – Қарағанды, Қызылорда облыстары өңіріндегі, Ұлытаудан Сырдарияның оң жағасына дейін созылған арынды және арынсыз жер асты су алабы. Қазақ тілі терминдерінің салалық ғылыми түсіндірме сөздігі. Су шарушылығы. Бірнеше артезиан алаптарының шектескен жерінде орналасқан. Негізгі артезиан сулы қабаты жоғары бор дәуірінің құмды шөгінділерінде 50 – 106 мден 350 – 500 мге дейінгі тереңдікте қалыптасқан. Судың минералдығы 0, 6 – 1, 1 г/л аралығында, құрамы гидрокарбонаттысульфаттыхлорлы натрийлі. Сулы қабаттамалардың жалпы қалыңдығы 35 мден 153 мге дейін өзгереді. Бұл қабаттамалардағы судың арын күші 15 – 20 мден 542 мге дейін. Сулы қабаттарға жеткізіле қазылған әр ұңғымадан деңгейі жер бетіне жақындап көтерілетін немесе жер бетінен 42 м биіктікке дейін көтеріліп, шапшып ағатын су алынады. Жер бетіне жақын жатқан неоген – антропогендік көшпенді құмдармен байланысты грунт суы қабаттаманың орташа қалыңдығы 7 м. Артезиан алабындағы жер асты суларының болжамдық пайдалану қоры 70 м 3/с және 3, 9 м 3/с. Барланып бекітілген тәулік пайдалану қоры 250 мың м 3. Мыңбұлақ артезиан алабы суларын негізінен егістіктерді суаруға, мал жайылымдарын суландыруға және ауыз су ретінде пайдалануға болады. "Қазақ энцклопедиясы - VI" } }}}
